**Géibheann**

***An File***: Scríobh ***Caitlín Maude*** an dán seo. Rugadh í i *Rosmuc,* Conamara sa bhliain ***1941***. Bhí sí ag obair mar *mhúinteoir scoile*. Bhí sí ina *ceoltóir, dramadóir* agus ina *banaisteoir* freisin. Fuair sí bás den ailse i ***1982***.

***Téama***: Easpa saoirse atá mar théama sa dán seo. Úsáideann an file codarsnacht sa dán chun an téama a léiriú. Bhí dínit agus cumhacht ag an ainmhí nuair a bhí sé saor sna teochreasa – *chroithfinn crainnte na coille tráth le mo gháir*. Anois tá sé ina luí go héadóchasach. Tá air brath ar dhaoine gach rud a dhéanamh dó – *Tagann na céadta daoine chuile lá a dhéanfadh rud ar bith dom...*

Níl sé saor.

Tá an file ag scríobh fúithi féin freisin. Bhí a lán spéis aici i gcúrsaí sóisialta agus bhí sí ag troid ar son cearta daoine go minic- *chroithfinn crainte na coille tráth*

Ach d’éirigh sí tinn agus ní raibh sí ábalta troid. B’fhéidir go bhfuil sí ag scríobh faoin tinneas sa dán seo agus an easpa saoirse a bhí aici leis – *ach anois luím síos*

***Mothúcháin*:** Tá **brón** agus **éadóchas** sa dán seo. Tá brón ar an ainmhí mar níl sé saor. Cuireann an chodarsnacht sa dán béim ar an mbrón. Bhí an t-ainmhí saor sna teochreasa. Bhí dínit agus cumhacht aige – *chroithfinn crainnte na coille tráth*

Ach anois tá sé i ngéibheann. Níl aon saoirse aige. Tá air brath ar dhaoine gach rud a dhéanamh dó. Tá a lán brón agus éadóchas air mar sin – *luím síos agus breathnaím trí leathshúil ar an gcrann aonraic sin thall*

Tá **fearg** sa dán seo freisin. Tá fearg ar an bhfile mar tá an t-ainmhí i ngéibheann. Tá fearg uirthi mar níl saoirse aige. Níl aon dínit nó cumhacht fágtha aige. B’fhéidir go bhfuil fearg uirthi mar níl sí saoirse aici féin anois. Níl dínit nó cumhacht aici féin ina saol.

Tá **bród** sa dán seo. Bhí bród ar an ainmhí nuair a bhí sé sna teochreasa mar bhí cumhacht aige –

*chroithfinn crainnte na coille tráth*

Bhí clú agus cáil air mar bhí sé go hálainn agus láidir –

*a bhfuil clú agus cáil ar mo scéimh*

***Íomhánna*:**

1. ***An t-ainmhí saor*** – Bhí an t-ainmhí fiáin agus láidir nuair a bhí sé saor. Bhí cumhacht aige agus bhí cuma álainn air. Bhí dínit aige.
2. ***An t-ainmhí i ngéibheann-*** Tá a spiorad briste anois. Tá sé tuirseach, éadóchasach. Tá air brath ar dhaoine gach rud a dhéanamh dó. Níl aon dínit aige anois.

***Codarsnacht*:** Tá codarsnacht láidir sa dán seo idir an ainmhí mar a bhí agus an

t-ainmhí mar atá. Ainmhí fiáin a bhí ann. Bhí sé ina chónaí san fhoraois. Bhí cumhacht aige agus bhí dínit aige. Bhí sé saor.

Anois tá an t-ainmhí faoi smacht. Níl ach crann amháin le feiceáil aige. Tá sé tuirseach, éadóchasach agus níl aon dínit aige anois. Tá air brath ar dhaoine anois rudaí a dhéanamh dó. Níl saoirse aige. Tá sé i ngéibheann.

*Saoirse vs. Daoirse*

*An t-ainmhí saor vs. Anois gan fuinneamh,*

*le dínit & cumhacht gan dínit*

*Sna teochreasa vs. Crann aonraic*

*Bródúil vs. Brónach/éadóchasach*

***Teicnící fileata*:**

1. *Teideal*: Tá an teideal an-éifeachtach sa dán. Cruthaíonn sé atmaisféar an dáin ón tús. Cruthaíonn an focal *géibheann* íomhá brónach le fulaingt.
2. *Struchtúr* an dáin: Tá línte gearra ag tús an dáin nuair atá an file ag scríobh faoin ainmhí saor. Cruthaíonn sé atmaisféar beomhar, cosúil le cumhacht an ainmhí.

Éiríonn na línte níos faide ansin nuair atá an file ag scríobh faoin ainmhí i ngéibheann. Cruthaíonn sé atmaisféar mall, tuirsiúil cosúil le mothúcháin an ainmhí.

Tá struchtúr an dáin an-éifeachtach mar sin.

1. *Comhfhuaim*: *chroithfinn crainnte na coille*

*tráth* Tá an fhuaim ***á*** cosúil le béicíl

*le mo gháir*  an ainmhí

1. *Pearsantú*: Tá an pearsantú sa dán éifeachtach mar bíonn sé níos éasca comhbhá a bheith agat leis an ainmhí.

B’fhéidir go bhfuil an file ag caint fúithi féin freisin.